 На основу члана 13. Закона о подстицајима у пољопривреди и  руралном развоју („Службени гласник РС“, бр.10/13, 142/14, 103/15 и 101/16), Програма мера подршке за спровођење пољопривредне политике и политике руралног развоја града Лознице за 2020.годину,
Градска управа града Лознице расписује

КОНКУРС
ЗА ДОДЕЛУ ПОДСТИЦАЈНИХ СРЕДСТАВА – РЕГРЕСА ЗА РЕПРОДУКТИВНИ МАТЕРИЈАЛ (ВЕШТАЧКО ОСЕМЕЊАВАЊЕ) 
1.Намена улагања


Средствима Градске управе града Лознице за 2020. годину, регресираће се трошкови репродуктивног материјала (вештачког осемењавања уматичених крава и јуница) регистрованих  пољопривредних газдинстава.
2. Општи критеријуми за оцену захтева

Право на коришћење подстицајних средстава има физичко, правно лице и предузетник (у даљем тексту: Подносилац захтева), уписан у Регистар пољопривредних газдинстава као носилац комерцијалног газдинства, са седиштем на територији града Лознице.

            Право на коришћење подстицајних средстава има подносилац захтева ако:

· има регистровано пољопривредно газдинство у складу са Правилником о начину и условима уписа и вођења регистра пољопривредних газдинстава, да је носилац комерцијалног газдинства и да се налази у активном статусу за 2020.годину – за физичка лица,
· је уписан у Регистар привредних субјеката (АПР) у активном статусу и има регистровано пољопривредно газдинство у складу са Правилником о начину и условима уписа и вођења регистра пољопривредних газдинстава, да је носилац комерцијалног газдинства и да се налази у активном статусу за 2020.годину – за правна лица и предузетнике,
· је реализовао инвестицију за коју се додељују подстицајна средства,

· за инвестицију за коју подноси захтев не користи  и  неће користити подстицаје по неком другом основу (подстицаји, субвенције, донације), односно ако иста инвестиција није предмет неког другог поступка за коришћење подстицаја у текућој години, осим подстицаја у складу са посебним прописом којим се уређује подршка регистрованим  пољопривредним газдинствима,
· је измирио обавезе по основу пореза на имовину,
· је инвестиција из конкурса реализована од 01. јануара 2020. године,
3. Потребна документација за конкурисање

1. попуњен образац захтева;
2. фотокопија потврде о активном статусу регистрованог пољопривредног газдинства у 2019. години или решења о упису газдинства у Регистар пољопривредних газдинстава (активан статус);

3. фотокопија извода из регистра пољопривредног газдинства за структуру сточног фонда;

4. фотокопија личне карте подносиоца захтева или овлашћеног лица подносиоца захтева (за правна лица), 

5. оверена фотокопија картона за вештачко осемењавање крава као доказом о извршеном осемењавању у 2020. години издат од стране ветеринарске организације регистроване на територији града Лознице;
6. уверење о измиреним доспелим обавезама по основу пореза на имовину издато од стране Градске управе-Одељења за финансије и локалну пореску администрацију, не старије од три месеца од дана подношења захтева-оригинал или оверена фотокопија (уколико подносилац захтева не достави ово уверење, Одељење за привреду и локални економски развој ће га прибавити по службеној дужности)
7. изјава подносиоца захтева да за предметну инвестицију не користи подстицаје по неком другом основу;
8. фотокопија уверења овлашћене одгајивачке организације да су грла уматичена;

9. фотокопија картице наменског рачуна пољоривредног газдинства.
4. Услови и начин одобравања средстава


Услови подстицаја: Подстицаји ће бити додељене регистрованим пољопривредним газдинствима у процентуалном износу од 80%, а максимално до 2.000,00 динара за свако вештачки осемењено грло-краву или јуницу.
Подносилац захтева може поднети искључиво један захтев у току трајања овог конкурса.
О захтеву за доделу подстицајних средстава решењем одлучује начелник Градске управе града Лознице, а на предлог Одељења за привреду и локални економски развој. 
5. Подношење захтева за коришћење подстицаја
Захтев за коришћење подстицаја са потребном документацијом се доставља Градској управи града Лознице ул. Карађорђева бр. 2, са назнаком „КОНКУРС
ЗА ДОДЕЛУ ПОДСТИЦАЈНИХ СРЕДСТАВА – РЕГРЕСА ЗА РЕПРОДУКТИВНИ МАТЕРИЈАЛ (ВЕШТАЧКО ОСЕМЕЊАВАЊЕ)”, искључиво путем поште или писарнице Градске управе града Лознице.
Захтев и приложена документација остају трајно у архиви  и не враћају се подносиоцу. 


Конкурс је отворен до утрошка средстава, најкасније до 01.12.2020. године. Непотпуни и неблаговремени захтеви неће бити разматрани.


Лица која су остварила право на коришћење кредитних средстава и субвенција из  буџета града Лознице по конкурсима из претходних година, а нису испунила своје обавезе у складу са тим конкурсима, немају право на коришћење средстава по овом конкурсу.
Конкурс се објављује на огласној табли Градске управе града Лознице, огласним таблама месних канцеларија, интернет презентацији града Лознице и локалним средствима јавног информисања.
Све додатне информације могу се добити на телефон: 015/879-200 локал 329 Градска управа града Лознице – Одељење за привреду и локални економски развој
.
Број: 675//2020-III1                                                     НАЧЕЛНИК ГРАДСКЕ УПРАВЕ
Датум: 16.06.2020.
Лозница                                                                             

                                                                                      Владимир Радојчић дипл.правник             
